CELEX: C2004/300/39
Language: lv
Date: 2004-12-04 00:00:00
Title: Tiesas spriedums (pirmā palāta) 2004. gada 7. oktobrī lietā C-189/03 Eiropas Kopienu Komisija pret Nīderlandes Karalisti (Valsts pienākumu neizpilde — Pakalpojumu sniegšanas brīvība — Ierobežojumi — Privāti drošības uzņēmumi)

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/19
            
         
      TIESAS SPRIEDUMS
   
   (pirmā palāta)
   2004. gada 7. oktobrī
   lietā C-189/03 Eiropas Kopienu Komisija pret Nīderlandes Karalisti (1)
   
   (Valsts pienākumu neizpilde - Pakalpojumu sniegšanas brīvība - Ierobežojumi - Privāti drošības uzņēmumi)
   (2004/C 300/39)
   tiesvedības valoda - holandiešu
   Lietā C-189/03 par prasību sakarā ar valsts pienākumu neizpildi atbilstoši EKL 226. pantam, ko 2003. gada 5. maijā cēla Eiropas Kopienu Komisija (pārstāvji – M. Patakia un W. Wils) pret Nīderlandes Karalisti (pārstāvji – H. G. Sevester, C. Wissels un N. A. J. Bel), Tiesa (pirmā palāta) šādā sastāvā: palātas priekšsēdētājs P. Jann (referents), tiesnesis A. Rosas, tiesnese R. Silva de Lapuetra, tiesneši K. Lenaerts un S. von Bahr, ģenerāladvokāte J. Kokott, sekretāre M.-F. Contet, galvenā administratore, 2004. gada 7. oktobrī ir pasludinājusi spriedumu, kura rezolutīvā daļa ir šāda:
   
               1)
            
            
               ietverot 1997. gada 24. oktobra likumā par privātajiem apsardzes un detektīvu uzņēmumiem noteikumus, kas paredz:
               
                           —
                        
                        
                           ka, neņemot vērā pienākumus, kādiem ārvalstu pakalpojumu sniedzējs jau ir pakļauts dibināšanas dalībvalstī, visiem uzņēmumiem, kā arī apsardzes uzņēmumu vadītājiem, kuru nodoms ir sniegt pakalpojumus Nīderlandes teritorijā, ir jāsaņem atļauja un ka šīs atļaujas saņemšanai jāsamaksā nodeva, un
                        
                     
                           —
                        
                        
                           ka šo uzņēmumu darbiniekiem, kuri nosūtīti no dibināšanas dalībvalsts uz Nīderlandi, ir jāsaņem identitātes karte, ko izdod Nīderlandes iestādes, jo strīdīgajā prasībā nav ņemta vērā kontrole, kura attiecībā uz pārrobežu pakalpojumu sniedzējiem jau ir veikta to izcelsmes dalībvalstī,
                        
                     Nīderlandes Karaliste nav izpildījusi pienākumus, kas tai uzlikti ar EKL 49. pantu;
            
         
               2)
            
            
               Nīderlandes Karalistei piespriež atlīdzināt trīs ceturtdaļas Eiropas Kopienu Komisijas izdevumu. Pārējā daļā katra puse sedz savus izdevumus pati.
            
         
      (1)  OV C 158, 5.7.2003.